Միքայել Հրեշտակապետ տաճար (Վյոշենսկայա)

Միքայել Հրեշտակապետ տաճար (), գործող ուղղափառ տաճար ՌԴ Ռոստովի մարզի Շոլոխովսկի շրջանի Վյոշենսկայա ստանիցայում։ Ենթարկվում է Ռուս Ուղղափառ եկեղեցու Մոսկվայի պատրիարքության Դոնի մետրոպոլիայի Շախտիի և Միլլերովոյի թեմին։

Հասցեն՝ Ռոստովի մարզ, Շոլոխովսկի շրջան, գյուղ Վյոշենսկայա, Պոդտելկովի փողոց, 63։

Պատմություն 
Միքայել Հրեշտակապետ եկեղեցին գտնվում է Վյոշենսկայա ստանիցայի կենտրոնում։ Տաճարը կառուցվել է 18-րդ դարի կեսերին։ 1786 թվականին տաճարն օծվել է։ Տաճարում պահվել են. 1744 թվականի Ավետարան, 1701 թվականի ծիսական Ավետարան, 1695 թվականի «Գունավոր եռերգ կանոնների մատյան», 1707 թվականի մեկնողական Ավետարան և 1777 թվականի հաղորդության արծաթե սկիհ։ Տաճարն ունեցել է երկու կողմնասեղան. երկրորդն օծված է եղել հանուն Հովհաննես առաքյալի։

1937 թվականին գյուղում ավերվել է Սուրբ Երրորդություն տաճարը, իսկ Միքայել Հրեշտակապետ տաճարն օգտագործվել է որպես հացահատկի պահեստ։ Հայրենական մեծ պատերազմի ժամանակ եկեղեցու վրա ռումբ է ընկել՝ զգալիորեն վնասելով շենքը։ Գերմանական ինքնաթիռի ռումբը քանդել է խորանը և տաճարի զանգակատունը, բայց չի պայթել, այլ ընկել է այնտեղ պահվող ցորենի վրա։

Գյուղի իշխանությունները տաճարը պայթեցնելու փորձ են արել, սակայն այն պաշտպանել է գրող Միխայիլ Շոլոխովը։

1990 թվականի ծխի հովիվ է նշանակվել հայր Վլադիմիրը։

1991 թվականին սկսվել է վանքի վերականգնումը, ծածկվել է գլխավոր գմբեթի տանիքը, 1992-1995 թվականներին վերականգնվել է խորանը։

Ներկայումս սա գործող տաճար է կիրակնօրյա դպրոցով։ Տաճարի վանահայրն է Վլադիմիր Ալեքսանդրովիչ Պոլյակովը։ Տաճարի մոտ տեղադրված է Միխայիլ Շոլոխովի կիսանդրին։

Ծանոթագրություններ

Արտաքին հղումներ 

 Преосвященнейший епископ Игнатий совершил утреню Пасхальным чином в храме Архангела Михаила станицы Вешенской . Шахтинская епархия.
 Престол Архангела Михаила в Вёшенской 
 На родину Шолохова, или как комфортно отдохнуть в станице Вешенской

Տաճարներ այբբենական կարգով
Ռոստովի մարզի եկեղեցիներ